ΚΑΝΟΝΙΣΜΟΣ (ΕΟΚ) αριθ. 3475/80 ΤΗΣ ΕΠΙΤΡΟΠΗΣ της 30ής Δεκεμβρίου 1980 περί τροποποιήσεως διαφόρων κανονισμών στον τομέα της ζάχαρης και της ισογλυκόζης μετά την προσχώρηση της Ελλάδος

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τη πράξη περί της προσχωρήσεως της Ελλάδος, και ιδίως το άρθρο 146,

Εκτιμώντας:

ότι κατά το άρθρο 22 της εν λόγω πράξεως πρέπει να προσαρμοσθούν οι διάφοροι κανονισμοί οι σχετικοί με τη ζάχαρη και την ισογλυκόζη σύμφωνα με τις κατευθύνσεις που ορίζονται στο παράρτημα II της πράξεως- ότι, οι προσαρμογές των κανονισμών που δεν περιλαμβάνονται στην πράξη ή στα παραρτήματά της πραγματοποιούνται σύμφωνα με το άρθρο 146 της πράξεως- ότι οι προσαρμογές αυτές αφορούν μόνο γλωσσικές προσθήκες και προθεσμίες που αναφέρονται στον:

- κανονισμό (ΕΟΚ) αριθ. 100/72 της Επιτροπής της 14ης Ιανουαρίου 1972 περί καθορισμού των λεπτομερειών εφαρμογής σχετικών με τη μετουσίωση της ζάχαρης προς εκτροφή των ζώων(1), όπως τροποποιήθηκε από τον κανονισμό (ΕΟΚ) αριθ. 2847/72(2),

- κανονισμό (ΕΟΚ) αριθ. 2782/76 της Επιτροπής της 17ης Νοεμβρίου 1976 περί λεπτομερειών εφαρμογής σχετικών με την εισαγωγή της προτιμησιακής ζάχαρης(3),

- κανονισμό (ΕΟΚ) αριθ. 2990/76 της Επιτροπής της 9ης Δεκεμβρίου περί ειδικών λεπτομερειών εφαρμογής του καθεστώτος των πιστοποιητικών εισαγωγής και εξαγωγής στον τομέα της ζάχαρης(4), όπως τροποποιήθηκε τελευταία από τον κανονισμό (ΕΟΚ) αριθ. 1367/78(5),

- κανονισμό (ΕΟΚ) αριθ. 1470/77 της Επιτροπής της 30ής Ιουνίου 1977 περί ειδικών λεπτομερειών εφαρμογής του καθεστώτος των πιστοποιητικών εισαγωγής και εξαγωγής της ισογλυκόζης, που τροποποιεί τον κανονισμό (ΕΟΚ) αριθ. 193/75(6), όπως τροποποιήθηκε από τον κανονισμό (ΕΟΚ) αριθ. 1630/79(7),

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 100/72 τροποποιείται ως ακολούθως:

α) οι παράγραφοι 3 και 4 του άρθρου 16 αντικαθίστανται από την ακόλουθη παράγραφο 3:

"3. Η προθεσμία που προβλέπεται από την παράγραφο 2 αντιστοιχεί σε ώρα Βελγίου."

β) στο άρθρο 25, παράγραφος 1, προστίθενται οι λέξεις "μετουσιωμένη ζάχαρη".

Άρθρο 2

Ο κανονισμός (ΕΟΚ) αριθ. 2782/76 τροποποιείται ως ακολούθως:

α) στο άρθρο 6, παράγραφος 1, πρώτο εδάφιο της πρώτης περιπτώσεως προστίθεται η φράση: "εφαρμογή κανονισμού (ΕΟΚ) αριθ. 2782/76"-

β) στο άρθρο 7, παράγραφος 2, πρώτη περίπτωση προστίθεται η φράση: "εφαρμογή του κανονισμού (ΕΟΚ) αριθ. 2782/76".

Άρθρο 3

Ο κανονισμός (ΕΟΚ) αριθ. 2990/76 τροποποιείται ως ακολούθως:

α) στο άρθρο 2, παράγραφος 2, προστίθεται η φράση:

- "κανονισμός διαγωνισμού (ΕΟΚ) αριθ....(ΕΕ αριθ.. της...)"-

β) στο άρθρο 2, παράγραφος 3, πρώτο εδάφιο προστίθεται η φράση:

- "εφαρμοζόμενο ύψους επιστροφής:..."-

γ) στο άρθρο 2, παράγραφος 3, τελευταίο εδάφιο προστίθεται η φράση:

- "εφαρμοζόμενο ύψος εισφοράς κατά την εξαγωγή:..."-

δ) Στο άρθρο 3, παράγραφος 1, τρίτο εδάφιο προστίθεται η φράση:

- "προς εξαγωγή σύμφωνα με το άρθρο 26, παράγραφος 1, του κανονισμού (ΕΟΚ) αριθ. 3330/74"-

ε) Στο άρθρο 3, παράγραφος 1 τελευταίο εδάφιο προστίθεται η φράση:

- "προς εξαγωγή χωρίς επιστροφή ή εισφορά- πιστοποιητικό ισχύον εις:...(Κράτος Μέλος)"-

στ) Στο άρθρο 6, πρώτη περίπτωση προστίθεται η φράση:

- "προτιμησιακή ζάχαρη (κανονισμός (ΕΟΚ) αριθ. 2782/76)"-

ζ) Στο άρθρο 10, πρώτη περίπτωση, παράγραφος 2 προστίθεται η φράση:

- "EX/IM, άρθρο 25, οδηγίας ενεργητικής τελειοποιήσεως-

- πιστοποιητικό ισχύον εις...(Κράτος Μέλος εκδόσεως)".

Άρθρο 4

Ο κανονισμός (ΕΟΚ) αριθ. 1470/77 τροποποιείται ως ακολούθως:

α) στο άρθρο 5α, παράγραφος 1, προστίθεται η φράση:

- "προς εξαγωγή σύμφωνα με το άρθρο 9 παράγραφος 7, του κανονισμού αριθ. 1111/77"-

β) στο άρθρο 5, δεύτερο αδάφιο, παράγραφος 2, προστίθεται η φράση:

- "προς εξαγωγή χωρίς επιστροφή- πιστοποιητικό ισχύον εις (Κράτος Μέλος)".

Άρθρο 5

Ο παρών κανονισμός αρχίζει να ισχύει την 1η Ιανουαρίου 1981.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.

Έγινε στις Βρυξέλλες, στις 30 Δεκεμβρίου 1980.

Για την Επιτροπή

Finn GUNDELACH

Αντιπρόεδρος

(1) ΕΕ αριθ. Ν 12, της 15.1.1972 σ. 15.

(2) ΕΕ αριθ. Ν 299, της 31.12.1972 σ. 4.

(3) ΕΕ αριθ. Ν 318, της 18.11.1976 σ. 13.

(4) ΕΕ αριθ. Ν 341, της 10.12.1976 σ. 14.

(5) ΕΕ αριθ. Ν 166, της 23.6.1978 σ. 24.

(6) ΕΕ αριθ. Ν 162, της 1.7.1977, σ. 11.

(7) ΕΕ αριθ. Ν 190 της 28.7.1979, σ. 38.